James Price

James Price (født 20. november 1959 i København) er en dansk komponist og kapellmester.

Han er sønn av skuespillerparet Birgitte Price (1934–1997) og John Price (1913–1996), og storebror til manuskriptforfatteren Adam Price (født 1967).

James Price er utdannet i komposisjon ved Det Kongelige Danske Musikkonservatorium, hvor han studerte i perioden 1979–1984. Da han var 20 år gammel begynte han som kapellmester, komponist og arrangør. Hanhar skrevet musikk til en rekke revyer, gjerne i samarbeid med sin bror. I 1983 og 1996 ble han utnevnt til «Årets revykomponist». Også til film og fjernsyn har han komponert musikk, for eksempel To som elsker hinanden, Flemming og Berit og Madsen & co.

Han er meget interessert i gastronomi, og er medlem av Det Danske Gastronomiske Akademi. Interessen deles av broren, og de to har i 2008, 2009, 2010 og 2011 vært aktuelle med serien Spise med Price på DR2 og DR1 og i 2012 i serien Price inviterer på DR1, hvor han selv opptrer sammen med en invitert og kjent gjest.

I 2011 åpnet de to brødre restauranten Brdr. Price i København.

 TV 
 Spise med Price – medprogramleder: Adam Price
 Price og Blomsterberg – medprogramleder: Mette Blomsterberg
 Price inviterer – medprogramleder: Adam Price; diverse gjester

 Referanser 

 Litteratur 
 Kühlmann, Lone: Nålen i armen – slægten og brødrene Price. Wilhelm Hansen, 2007. ISBN 978-87-598-1422-2

 Eksterne lenker 



Kategori:Danske komponister
Kategori:Danske kokker
Kategori:Danske dirigenter
Kategori:Alumni fra Det Kongelige Danske Musikkonservatorium
Kategori:Personer fra København
Kategori:Danske kokebokforfattere